cyanic-selkie/wikianc huggingface dataset:
Førstestillingskompetanse
Førstelektorkompetanse
Førstelektorkompetanse kan oppnås etter bedømmelse, enten ved vurdering av søkere til utlyste stillinger eller etter opprykkssøknad fra lavere stilling som amanuensis, høyskolelektor eller universitetslektor. Det er ingen akademiske grader som automatisk kvalifiserer for stilling som førstelektor. Universitets- og høgskolerådet har utarbeidet Veiledende retningslinjer for søknad og vurdering av søknad om opprykk til førstelektor etter kompetanse som supplerer forskriften.
Ved søknad om opprykk «kan» ny bedømmelse unnlates dersom søker er erklært kompetent av sakkyndig utvalg til førstelektorstilling på sitt fagområde ved institusjon under lov om universiteter og høyskoler, jf. forskriftens § 2-3(5) annet ledd. Dette i motsetning til saker som gjelder opprykk til førsteamanuensis, hvor ny bedømmelse «skal» unnlates, jf. forskriftens § 2-3(5) første ledd.
Kompetansenivået over førstelektor er (etter 2006) dosentkompetanse.
Forskjeller mellom førsteamanuensis og førstelektor
Man kan være kompetent som førsteamanuensis uten å være kompetent som førstelektor og omvendt. Det er anledning til å søke om «overgang» fra den ene stillingen til den andre, dersom man oppnår nødvendig kompetanse.
Personer med kompetanse som førsteamanuensis er kompetente til å sitte i bedømmelseskomité for stilling eller søknad om opprykk til stilling både som førsteamanuensis og førstelektor. Personer med kompetanse som førstelektor er ikke kompetente til å sitte i bedømmelseskomité for stilling eller opprykkssøknad som gjelder stilling som førsteamanuensis, bare for stilling som førstelektor, jf. forskriftens § 2-3(4).
Rocha (Uruguay)
Rocha (spansk: ) er en by i det sørøstlige Uruguay. Byen, som har om lag 25 422 innbyggere, er hovedstad i Rocha-departementet.
Historie
Rocha ble grunnlagt i 1793.
Befolkning
Rocha har 25 422 innbyggere (beregning 2011)
Kilde:
Kultur og severdigheter
Rocha har et museum, to viktige monumenter og et teater.
Transport
Ruta 9 forbinder Rocha med Canelones, Maldonado og Chuy.
Ruta 15 forbinder Rocha med Lascano, La Paloma, Parallé, Velázquez og Cebollatí.
Solveig Leithaug
Solveig Leithaug, tidligere Solveig Leithaug Henderson, (født 1966, Frekhaug, ved Bergen) er en norsk låtskriver, gitarist og sanger. Hovedsjangeren hennes er akustisk pop, men musikken hennes har også innslag av country, visesang, americana, jazz og mer keltisk-inspirert musikk.
Virke
Som attenåring ga hun ut sin første plate i 1985, den hadde tittelen Askepott. I 1990 ga hun ut «Eg ber for Norge», og i 1994 ga hun ut en engelsk versjon med tittelen «I Pray For Norway» (1994).
Eksempel på hennes arrangement av kjente norske sanger som «Mor» («Mor, idag er det dagen din») er å finne på CD-en Finding Home (2013, Mudi Records), og «Alltid freidig», «Gud signe vårt dyre fedreland» og «Fagert er landet» på utgivelsen Fagert er landet (2006).
Siden 2005 har Leithaug opptrådd på Bill Gaithers homecoming-konserter, blant annet på DVD-en How Great Thou Art fra Grand Ole Opry, Nashville, TN med sitt eget arrangement av «Leaning on the Everlasting Arms». I 2013 framførte hun «Everything Has Its Season» på Gaither-DVD-en Women Of Homecoming, Volume 1. Hun har vært fast skribent for Homecoming Magazine siden 2010 og hennes kommentarer er å finne i Gaither Homecoming Bible (Thomas Nelson, 2012), A Homecoming Christmas (2011) og Gloria Gaithers Homecoming Cookbook (2010).
Privatliv
Solveig Leithaug er oppvokst på Frekhaug ved Bergen. Hun giftet seg med den amerikanske predikanten Ken Henderson og bosatte seg i 1993 i Colorado Springs, Colorado. Ekteskapet ble oppløst i 2008.
I 2009 giftet hun seg med manageren Jim Chaffee, grunnlegger og leder av Chaffee Management Group, et management-byrå for forfattere, artister og skuespillere. Paret bor i Nashville, Tennessee.
Utmerkelser
I 1985 ble Leithaug tildelt prisen Årets artist av musikkmagasinet Treff. I 1986 mottok hun Gospel Music Associations (GMA) Dove Award som International Artist of the Year i Nashville i Tennessee. I 2007 ble hun overrakt gullplate for hennes deltagelse i barneproduksjonen Min båt er så liten, utigtt på Lynor AS. I 2008 fikk Leithaug Silver Telly Award og Angel Award for musikkvideoen «All the Way to Heaven», fra utgivelsen Worship You (2006).
Diskografi
Den første utgivelsen hennes var LP-plata Askepott, som kom ut i 1985.
Line of Control
Line of Control (LoC) refererer til demarkasjonslinjen (kontrollinjen) mellom de indisk- og pakistansk-kontrollerte delene av den tidligere fyrstestaten Kashmir og Jammu. Linjen er den dag i dag en ikke-anerkjent internasjonal grense, men markerer de-facto-grensen mellom to militær- eller politi-kontrollerte territorier. Den delen av den tidligere fyrstestaten som er under indisk kontroll, er kjent som delstaten Jammu og Kashmir. De to delene av den tidligere fyrstestaten som er under pakistansk kontroll er kjent Gilgit-Baltistan og Azad Kashmir. Det nordligste punktet på Line of Control er kjent som NJ9842.
Betegnelser
Uttrykket «Line of Control» viser til den 740 km lange militære kontrollinjen mellom India og Pakistan i den tidligere fyrstestaten Kashmir. Grenselinjen var opprinnelig kjent som Ceasefire Line «våpenhvilelinjen» etter den første indo-pakistanske krigen i 1947-49 (Den første Kashmirkrigen). Etter våpenhvile i Bangladeshs frigjøringskrig (tredje indo-pakistanske krig) den 17. desember 1971 og Simla-avtalen, som ble signert 3. juli 1972, fikk grenselinjen navnet Line of Control. India betegner sin del av det omstridte territoriet som Jammu und Kashmir og den pakistansk-kontrollerte delen som «Pakistansk-okkupert Kashmir (POK)», mens Pakistan kaller denne delen «Azad Jammu og Kashmir» (Azad betyr «fritt» på urdu) og det indisk-kontrollerte området «Indisk-okkupert Kashmir (IOK)».
En annen våpenhvilelinje, som skiller den indisk-kontrollerte delstaten Jammu og Kashmir fra det kinesisk-kontrollerte området kjent som Aksai Chin, ligger lenger mot øst og er kjent som Line of Actual Control (LAC). Det kom forslag i indisk presse om å normalisere LoC til å bli en anerkjent internasjonal grense mellom India og Pakistan, men dette motsier den offisielle politikken til både den indiske og pakistanske regjeringen. India og Pakistan fortsetter å hevde suverenitet over hele territoriet Kashmir.
Kriger og konflikter
LoC har vært åsted for flere kriger mellom India og Pakistan (1947, 1965 og 1971). Med Simla-avtalen ble LoC nøye målt og kartlagt av en felles indisk-pakistansk militærkommisjon, og anerkjent som faktisk grense. I april 1984 satte indiske helikoptre for første gang fra seg soldater Siachen-konflikten på Siachen-breen for å sikre atkomst til dalen Leh i Ladakh, hvorpå pakistanske tropper også har satt sine føtter på isbreen. Simla-avtalen slutter å gjelde ved punktet NJ9842 på randen av Siachen-breen, rundt 100 km fra den kinesiske grensen. Sist i 1999 ble Kargilkrigen mellom nabostatene utkjempet rundt Line of Control, da militante opprørere trengte seg inn i indiske delen og engasjerte en rekke større angrep. Det er alltid noen artilleridueller mellom India og Pakistan langs LoC. Deler av LoC er gjerdet med et gjerde som går midt gjennom delvis fruktbart og irrigert sletteland. De gamle irrigasjonskanalene skar seg gjennom LoC mange steder. FN har siden 1949 opprettholdt en observatørgruppe (FNs militære observatørgruppe i India og Pakistan - United Nations Military Observer Group in India and Pakistan, UNMOGIP) i grenseområet.
Indisk grensegjerde i Kashmir
Den indiske Kashmir-barrieren (eng. Indian Kashmir barrier) er en 550 km lang separasjonsbarriere langs den 740 km lange omstridte Line of Control. Gjerdet, som er bygget av India, ligger godt innenfor territoriet på den indisk-kontrollerte siden. Dets oppgitte formål er å hindre våpensmugling og infiltrasjon av pakistanske-baserte militante separatister. LoC-gjerdet strekker seg gjennom Kashmirdalen og Jammu-regionen.
Barrieren i seg selv består av et dobbelt gjerde og en concertinatråd med en høyde på mellom 2,4 og 3,7 meter. Den er elektrifisert og koblet til et nettverk av bevegelsessensorer, termiske bildeenheter og alarmer på steder hvor strømforsyning er tilgjengelig. Den lille landstripen mellom gjerdene er minelagt.
Byggingen av barrieren ble påbegynt på 1990-tallet, men avtok tidlig på 2000-tallet på grunn av økt fiendtlighet mellom India og Pakistan. Etter våpenhvileavtalen i november 2003 ble utbyggingen gjenopptatt, og barrieren stod ferdig sent i 2004, nærmere bestemt 30. september 2004. Ifølge indiske militærkilder har gjerdet redusert ulovlige grensepasseringer av militante, som rutinemessig krysser grensen til den indiske siden av det omstridte området for å angripe soldater, med hele 80 %.
Pakistan har protestert mot byggingen av barrieren ved å si at barrieren bryter med både bilaterale avtaler og relevante resolusjoner av FNs sikkerhetsråd knyttet til regionen. Sett med pakistanske øyne er ikke grensen mellom Jammu og Kashmir markert og det er ikke tillatt å sette opp grensegjerder.
Reiseforbindelser
Begge landene hadde for første gang på flere tiår åpnet en ukentlig bussrute over Line of Control, men denne ble imidlertid stengt i 2001 etter en rekke nye angrep og gjenåpnet først i 2005.
Ernie Fletcher
Ernest Lee «Ernie» Fletcher (født 12. november 1952) er en amerikansk politiker for det republikanske parti. Han var guvernør i delstaten Kentucky fra 2003 til 2007.
Lambdabaryon
Et lambdabaryon (Λ), er et baryon som består av en opp-, en ned-, og en tyngre kvark. Denne partikkelen ble oppdaget i 1947, da et proton kolliderte med en atomkjerne, og dannet en partikkel med mye lengre levetid enn forventet (10−10 sek, istedenfor 10−23 sek). Dette kom av en egenskap som ble gitt navnet særhet. Dette skulle senere bli opphavet til navnet til særkvarken, som var skyld i den effekten som ble påvist i 1947. Det finnes to typer lambdapartikler som begge har 1/2-spinn: Masse: 1115.6 MeV/c2 Masse: 2281 MeV/c2
MERK: I Henfallene til Λ0 er ikke særheten bevart (antallet særkvarker er ikke likt på begge sider av likningen), dette er fordi dette henfallet skjer via en Z0-stråle (svak kjernekraft), og da gjelder ikke reglen om bevaring av særhet, det er kun hvis henfallet skjer gjennom fargekraft, eller elektromagnetisme.
Thor Energy
Thor Energy  er et norsk selskap som driver med å utvikle thorium-basert kjernebrensel for bruk i kommersielle kjernereaktorer.
Norge har verdens tredje største forekomster av thorium. I august 2006 skaffet Thor Energy leierettigheter til det største thoriumfeltet i Norge, ved Fensfeltet ved Ulefoss i Telemark.
Thor Energy er et datterselskap av selskapet Scatec Innovation.
John Daly
John Patrick Daly (født 28. april 1966) er en amerikansk profesjonell golfspiller på PGA-touren. Han er kjent for sin kraft på banen og for en rekke uheldige episoder både på og utenfor banen. Daly er, og har alltid vært, en av de mest populære spillerne på touren. En fargeklatt og golfens "Bad Boy".
Daly ble født i California og tok avsluttende eksamen ved Universitetet i Arkansas, hvor han var medlem av golfforeningen.
Han begynte å spille golf i 4-årsalderen, og har senere blitt en levende legende. Han ble profesjonell i 1987. I 1990 vant han Ben Hogan Utah Classic, og ble utnevnt til «PGA Tour: Rookie of the year». Han ble medlem av PGA-touren i 1991 og tok seieren i PGA-mesterskapet allerede første året. I 1992 vant han B.C. Open og i 1994 BellSouth Classic. I 1995 vant han sin andre major – The Open. Han ble dermed den fjerde amerikaner etter 2. verdenskrig, til å vinne to majors før fylte 30.
Karrieren til Daly har vært avbrutt flere ganger på grunn av problemer med alkohol. Mellom 1995 og 2004 tok han ikke en eneste seier på PGA-touren. 15. februar 2004 tok tørketiden slutt da han vant Buick Invitational etter omspill.
Daly er også mer enn bare en golfspiller. Han er også tekstforfatter og sanger. Hans album, «My Life», er en plate med svært personlige tekster. Her har han blant annet fått med seg Willie Nelson som gjesteartist.
Daly reiser ikke med fly mellom turneringsbanene slik som de fleste andre spillerne, men benytter heller en stor campingbil. Fra den 18. januar 2006 ble hans hverdag allemannseie, gjennom et realityshow kalt «The Daly Planet».
Han er kjent for sitt brennende engasjement i diverse veldedige stiftelser, blant annet «Make A Wish»-foundation og «Boys & Girls Clubs of America». Dessuten etablerte han, i 1991, et college-fond for barna til en fan som ble truffet og drept av lynet. Dette skjedde under turneringen på Crooked Stick Golf Club, Indiana, hvor han vant sin første seier som profesjonell. Daly kalte til seg kona og de to døtrene til den drepte etter turneringen, og sa at han ville hjelpe dem økonomisk ved å opprette et college-fond for barna. Kona takket, men har senere innrømmet at hun ikke trodde så mye på lovnadene. Men en uke senere trodde hun på dem. Da fikk hun tilsendt en sjekk på $30 000, med hilsen; John Daly.
Wolfsschlucht II
Führerhauptquartier Wolfsschlucht II (Ulvekløft, det ble også kalt W2) var kodenavnet tyskerne brukte om et av Hitlers hovedkvarter i Frankrike under andre verdenskrig. De lå litt nordøst for Soissons. Av alle førerhovedkvarterer som ble ferdigstilt var dette det som krevde størst innsats av arbeidskraft og betong, likevel ble det brukt av Hitler kun én dag. Det var også det eneste som var i militær bruk etter andre verdenskrig.
Anlegget
Sør for tunnelen ble det mellom september 1942 og 1944 bygget et stort anlegg av bunkere og trebygninger. Ingen andre ferdigstilte førerhovedkvarter krevde tilsvarende ressurser, det gikk med 2 790 000 dagsverk og 249.350 kubikkmeter betong for å få det fullført. Tilsluttet hovedkvarteret ble det bygget en kommandopost for SS-leder Heinrich Himmler på slottet Vregny og for riksutenriksminister Joachim von Ribbentrop på slottet Mailly, fullt utstyrt med bunkere og andre forsvarsanlegg.
Hitler besøkte Wolfsschlucht II kun én gang, 17. juni 1944, elleve dager etter invasjonen i Normandie. Hensikten var å diskutere den alvorlige situasjonen med Wehrmachts ledelse på vestfronten, bl. a. feltmarskalk Erwin Rommel. Rommel hevdet at fronten i vest ikke kunne forsvares, og at Tyskland måtte tilstrebe å avlutte krigen før det var for sent. Dette opprørte Hitler (ikke overraskende), og han returnerte til Berghof samme dag, selv om planen hadde vært at han skulle bruke noen dager ved fronten. Anlegget ble besatt av amerikanske styrker 29. august.
Svømming under Asialekene 1958
¹Svømming under Asialekene 1958 ble arrangert i Tokyo i Japan i mai 1958. Det 21 øvelser, tolv for menn og ni for damer. Japan ble beste nasjon med tjue gullmedaljer foran Filippinene med en.
Kathleen Sebelius
Kathleen Gilligan Sebelius (født 15. mai 1948 i Cincinnati i Ohio) er en amerikansk demokratisk politiker. Hun var USAs helse- og omsorgsminister i Barack Obamas regjering fra 2009 til 2014, etter å ha vært guvernør i delstaten Kansas fra 2003 til 2009.
Familiebakgrunn og yrkeskarrière
Hun ble født i Cincinnati som datter av Mary Kathryn (født Dixon) og tidligere kongressmann og guvernør John J. Gilligan. Familien er katolikker av irsk herkomst. Hun er gift med den føderale dommeren K. Gary Sebelius, sønn av tidligere kongressmann Keith Sebelius.
Kathleen Sebelius har bachelorgrad i statsvitenskap fra Trinity Washington University og mastergrad i offentlig administrasjon fra University of Kansas. Hun har vært bosatt i Kansas siden 1974. Sebelius var direktør og sjeflobbyist for Kansas Trial Lawyers Association 1977–1986.
Politisk arbeid
Sebelius var valgt til Kansas' lovgivende forsamling fra Topeka 1986–1994, og ledet utvalget for føderale spørsmål. I 1994 vant hun overraskende valget om å bli delstatens forsikringskommisjonær, med ansvar for å føre tilsyn med private forsikringsselskaper. Hun var den første demokraten som hadde blitt valgt til denne posisjonen på 1900-tallet. Sebelius satt i vervet frem til hun ble valgt til guvernør i 2002. Hun ble valgt til guvernør foran republikaneren Tim Shallenburger med 53 mot 45 % av stemmene, senere gjenvalgt i 2006 med 57,8 mot 40,5 % av stemmene.
Sebelius ble kåret til en av USAs fem beste guvernører i en artikkel i Time i 2005. Det første problemet Sebelius håndterte, var et budsjettunderskudd på 1,1 milliard dollar. Dette løste hun ved å selge 700 biler som delstaten eide, men ikke brukte, og forbød det offentlige å kjøpe flere. Inntektene fra bilsalget var små, men det viste at hun visste å gjennomføre sparetiltak. Senere ble det offentlige pålagt å gå sammen ved innkjøp av datamaskiner, og hjemmehjelper måtte gå i sine egne bukser fremfor bukser utlevert fra det offentlige. Til slutt hadde Sebelius klart å stabilisere budsjettet allerede i sitt første år som guvernør, uten å måtte øke skattene eller kutte i bevilgningene til utdanningssystemet.
Etter Barack Obamas nominasjon som presidentkandidat i 2008 var Sebelius på tale som visepresidentkandidat. Dette var særlig på grunn av hennes stilling som demokratisk guvernør med så store marginer i en hovedsakelig republikansk delstat. I 2009 ble det kjent at hun hadde akseptert å bli helse- og omsorgsminister i Barack Obamas regjering. I Kansas var hun imidlertid ønsket av demokrater som kandidat til Senatet samme år. Om hun hadde blitt valgt, ville hun blitt den første demokratiske senatoren fra Kansas siden 1932. Hun ble godkjent som helse- og omsorgsminister av Senatet den 28. april.
Natalja Sadova
Natalja Ivanovna Sadova, russisk Наталья Ивановна Садова, født Koptjukh (født 15. juli 1972 i Gorkij) er en russisk diskoskaster. Hun vant gullmedalje i OL 2004, i tillegg til sølvmedalje i OL 1996 i Atlanta, Georgia.
Hun vant opprinnelig gull i diskos i VM 2001 i Edmonton, men mistet gullet etter at hun testet positivt på bruk av koffein.
Sadova ble i 2006 utestengt etter å ha testet positivt for anabole steroider.
364 Isara
364 Isara er en hovedbelteasteroide og et medlem av asteroidefamilien Flora. Den ble oppdaga den 19. mars 1893 av Auguste Charlois fra Observatoire de Nice i Nice. Den er oppkalt etter den franske elven Isère.
Oljekrisen
Oljekrisen var navnet på energikrisen som rammet den vestlige verden i 1973.
Den kom som en følge av at OPEC iverksatte en oljeboikott og en kraftig prisøkning som straffereaksjon overfor land som støttet Israel under Jom kippur-krigen i 1973. Oljeprisen ble økt med 70 % i oktober 1973, deretter fulgte en ny økning på 130 % i desember samme år. Samme måned ble det også iverksatt en midlertidig blokade av all utskipning av olje til havner i USA og Nederland.
Effekter av krisen
Det viktigste resultatet av krisen var at OPEC-landene etter dette bestemte prisene selv, uavhengig av de multinasjonale oljeselskapene. Den førte også til et nærmere energisamarbeid mellom de vestlige land gjennom Det internasjonale energibyrå, IEA, som ble opprettet 1974. Den aktualiserte også utviklingen av alternative energikilder (særlig kjernekraft) og intensiverte oljeletingen utenfor de arabiske land.
Denne prisøkningen på olje fikk en dramatisk effekt på de oljeeksporterende nasjonene, for landene i Midtøsten som lenge hadde vært dominert av industrimaktene ble sett på som å ha tatt kontroll over en vital råvare. Den tradisjonelle kapitalstrømmen reverserte da de oljeeksporterende landene samlet enorme verdier. En del av inntektene ble tildelt i form av støtte til andre underutviklede nasjoner med økonomier som hadde blitt fanget mellom høyere oljepriser og lavere priser for egen eksport av råvarer midt i den minskende behovet i Vesten for deres varer. Mye ble absorbert i enorme kjøp av våpen som skjerpet politiske spenninger, særlig i Midtøsten.
Denne kontrollen av nødvendige råvarer ble kjent som «oljevåpen», hvilken kom i form av handelsforbud og nedskjæringer i oljeproduksjonen fra de arabiske statene til utvalgte industrinasjoner for å legge press på Israel under den fjerde arabisk-israelske krigen (Jom kippur-krigen) i oktober 1973. Disse utpekte industrinasjonene var blant annet USA, Storbritannia, Canada, Japan, og Nederland. I retrospektiv ble hensikten av handelsforbudet, slik som den ble oppfattet av regjeringene til de nevnte nasjonene, å legge et presse angående politikken vedrørende Israel og til en mer pro-arabisk posisjon ved å true med å stanse eksporten av arabisk olje, og når deres politikk overfor de arabiske statene var endret, ville de igjen tillate dem å kjøpe mer olje. Araberstatene valgte deres utvalgte regjeringer for å anbringe deres handelsforbud, hovedsakelig påvirket det nasjonene i de europeiske fellesmarkedene og Japan med en eventuell kutt på 25 prosent i oljeproduksjonen. I alle fem tilfellene skjedde det imidlertid ikke dramatiske endringer i politikken som araberstatene hadde forestilt seg.
I tilfellet USA har forskerne argumentert for at det allerede eksisterte en forhandlet avtale basert på likhet mellom begge parter før 1973. For det andre, Sovjetunionens involvering i Midtøsten ble vurdert som en trussel for å bli enda en konfrontasjon mellom supermaktene og var av langt større bekymring for USA enn oljevåpen. En tredje årsak, interessegrupper og andre regjeringsbyråer som var mer opptatt med implikasjonene av oljevåpen, hadde liten påvirkningskraft over utenrikspolitikken i den arabiske-israelske konflikten grunnet Henry Kissingers totale dominans over denne prosessen. Også innenfor USA var det angående den økonomiske virkningen på makronivået, direkte korrelasjoner hadde blitt trukket mellom økningen i oljeprisene og økonomisk nedgang. Forstyrrelser i produksjon og distribusjonen av olje, som resulterte i økte oljepriser, ble betraktet som ansvarlig for tilbakegangen, perioder med omfattende inflasjon, redusert produktivitet, og lavere økonomisk vekst.
Medlemsstatene i OPEC i utviklingsverden holdt tilbake muligheten av nasjonalisering av selskapenes besittelser og verdier i deres land. Mest kjent er at Saudi-Arabia tok kontrollen over Aramco, nasjonalisert fullstendig i 1980 under lederskap av Ahmed Zaki Yamani. Da andre OPEC-nasjoner fulgte eksempelet, og kartellets inntekter økte. Saudi-Arabia, oversvømmet med profitt, gjennomførte en rekke ambisiøse femårsplaner, hvor den mest ambisiøse begynte i 1980 og krevde utgifter på 250 milliarder dollar. Andre kartellmedlemmer satte også i gang betydelige økonomiske utviklingsplaner.
I mellomtiden førte prissjokket til kaos i Vesten. I USA steg utsalgsprisen på en gallon med bensin fra et nasjonalt gjennomsnitt på 38,5 cent i mai 1973 til 55,1 cent i juni 1974. Delstatsmyndighetene oppfordret borgerne til ikke å sette opp julelys som dekor på husene mens delstaten Oregon avlyste julen og forbød kommersiell lys helt og holdent. Politikere oppfordret til et nasjonalt program for bensinrasjonering. Nixon anmodet bensinstasjoner om frivillig å ikke selge bensin på lørdagskveldene eller søndager; 90 prosent av stasjonene fulgte oppfordringen, noe som førte til køer på ukedagene.
Medlemsstatene i EF hadde ikke vært i stand til å oppnå en felles politikk i løpet av den første måneden av Jom kippur-krigen. EF kom til sist med en uttalelse den 6. november etter at handelsforbudet og prisstigningen hadde begynt. Denne uttalelsen, i stor grad sett på som pro-arabisk, støttet den fransk-britiske linjen i krigen, og OPEC opphevet pliktskyldig dets handelsforbud fra alle medlemsstatene i EF. Prisstigningen hadde en langt større innvirkning på Europa enn handelsforbudet, særlig i Storbritannia (hvor den ble kombinert med steiker av kullgruvearbeiderne og jernbanearbeiderne som førte til en energikrise i løpet av vinteren 1973–74, og ble en betydelig faktor i valget i februar 1974 som førte til skifte av regjeringen. Storbritannia, Vest-Tyskland, Italia, Sveits og Norge innførte forbud mot flytrafikk, biltrafikk og skipsfart på søndagene. Sverige innførte rasjonering på bensin og brenselolje. Nederland innførte fengselsstraff for de som benyttet mer enn deres gitte rasjon med elektrisitet. Edward Heath ba britene om å varme opp kun ett rom i sine hus i løpet av vinteren.
Noen få måneder senere ebbet krisen ut. Handelsforbudet ble fjernet i mars 1974 etter forhandlinger i oljemøtet i Washington, men effektene av energikrisen vedvarte gjennom hele 1970-tallet. Prisen på energi fortsatte å øke i det kommende året, samtidig som den svekkede konkurranseposisjon til daller på verdensmarkedet.
Norge
I Norge førte krisen både til begrenset tilgang på bensin og forbud mot bilkjøring i helgene. Den 22. november 1973 ble det vedtatt at alle bensinstasjoner skulle holdes stengt på lørdager og søndager, samt etter klokken 19.00 alle ukedager. Fra 5. desember ble det også innført forbud mot kjøring med private motorkjøretøy i helgene. Forbudet gjaldt fra kl. 1500 lørdag til kl. 0200 natt til mandag. Bensinrasjonering ble forberedt fra januar 1974, uten at dette noen gang ble gjennomført. En uvanlig mild vinter og utstrakt hamstring førte til at restriksjonene i Norge ble opphevet i februar 1974.
Oljekrisen førte imidlertid til at den norske tankfarten gikk inn i en langvarig krise.
Fra denne perioden stammer Odd Wentzels berømte foto av kong Olav V som betalende passasjer i anorakk og skilue på Holmenkollbanen en bilfri helg.
John Baldacci
John Elias Baldacci (født 30. januar 1955) er en amerikansk politiker for Det demokratiske parti. Han var guvernør i delstaten Maine fra 2003 til 2011. Baldacci var før dette representant i Kongressen fra Maines 2. distrikt.
Deutsche Post
Deutsche Post AG er et tysk post- og transportkonsern med hovedkontor i Bonn.
Deutsche Post ble opprettet i 1995 da den tyske staten delte Deutsche Bundespost i tre ulike foretak: Deutsche Post, Deutsche Telekom og Deutsche Postbank. Deutsche Post ble privatisert og børsnotert på Deutscher Aktienindex (DAX). Foretaket har siden 1995 ekspandert kraftig gjennom ulike foretakskjøp, blant annet DHL og Danzas. Internasjonalt kaller selskapet seg Deutsche Post DHL. Det har 380 000 ansatte over hele verden.
Grønmo
Grønmo er et område sørøst i Oslo, inntil markagrensen mot Østmarka. På stedet ligger Oslos største søppelfylling og gjenbruksstasjon. I 2003 ble det anlagt golfbane for Grønmo Golfklubb på den eldste delen av søppelfyllinga. På stedet er det også en større parkeringsplass, som er et populært utgangspunkt for turer i Østmarka.
Stedet har navn etter en tidligere husmannsplass som ble revet på grunn av anlegg av søppelfyllinga i 1960-årene.
Kåre Zakariassen
Kåre Zakariassen (1929–1999) var en norsk skuespiller, dramatiker og forfatter fra Kristiansand.
Som ungdom dro han til sjøs, gikk i land i Oslo og begynte i Statens Teaterskoles første kull. Etterpå fikk han engasjemenet på Centralteatret og Rogaland teater. I en oppsetning av Insektsommer av Karel Čapek på Rogaland Teater falt han ned fra snoreloftet og ble nesten totalt døv. Han begynte da å skrive for Radioteatret og debuterte med Lovisa fritt etter Gabriel Scott. Deretter skrev han en rekke teaterstykker, prologer og viser. Han skrev også en roman Industrispionen og to barnebøker. Han hadde også mindre biroller på film, blant annet i Hurra for Andersens (1966), Olsenbanden tar gull (1972) og Kamilla og tyven (1988).
Døvheten ble tematisert av Zakariassen i hørespillene Hører du hva jeg sier (1974) og Hører du, Pelle (1977). Flere av hans barnehørespill ble solgt til utlandet.
Reinert med beinet, med melodi av Adolf Eikvåg, er utvilsomt Zakariassens mest populære vise.
365 Corduba
365 Corduba er en hovedbelteasteroide. Den ble oppdaga den 21. mars 1893 av Auguste Charlois fra Observatoire de Nice i Nice. Corduba er det latinske navnet på Córdoba.
Fylkesvei 2314
Fylkesvei 2314 går mellom Røykenvik og Grindåker i Gran kommune.
Frem til 2019 hadde veien betegnelsen fylkesvei 40 (Oppland).
Frank Wykoff
Wykoff fikk sitt idrettslige gjennombrudd i OL 1928 i Amsterdam. Han kom på 4.-plass på 100 meter, og tok gull på stafetten, der han løp startetappen. Sammen med lagkameratene James Quinn, Charles Borah og Henry Russell satte de ny verdensrekord på 41,0. Sølv- og bronsemedaljene gikk til Tyskland og Storbritannia.
I 1928 og 1931 vant han AAU-mesterskapet på 100 yards og NCAA-mesterskapet på samme distanse i 1930 og 1931. I mai 1930 satte han ny verdensrekord på 100 yards med tiden 9,4, og i 1931 satt han ny verdensrekord på 4 x 100 m stafett med tiden 40,8.
I OL 1932 i Los Angeles var han ankermann på stafettlaget, som denne gangen tok gull på verdensrekordtiden 40,0. Denne gangen løp han sammen med Robert Kiesel, Emmett Toppino og Hector Dyer. Fire år senere, i OL 1936 i Berlin, fikk han igjen være med på sette ny verdensrekord (39,8) og forsvare gullmedaljen, sammen med Jesse Owens, Ralph Metcalfe og Foy Draper.
Europavei 234
Europavei 234 går mellom Cuxhaven og Walsrode i Tyskland. Veiens lengde er rundt 170 km.
Trasé fastlagt av UNECE: Cuxhaven – Bremerhaven – Bremen – Walsrode.
Teodor Koskenniemi
Fredrik Teodor Koskenniemi (født 5. november 1887, død 15. mars 1965) var en finsk friidrettsutøver.
Han konkurrerte for Finland under OL 1920 i Antwerpen i lagkonkurransen i terrengløp, der det finske laget tok gull. De andre på laget var Paavo Nurmi og Heikki Liimatainen. På 5,000 meter kom Koskenniemi på fjerdeplass.
Martin O’Malley
Martin Joseph O'Malley (født 18. januar 1963) er en amerikansk politiker for Det demokratiske parti som var guvernør i delstaten Maryland fra 2007 til 2015. Før dette var han borgermester i Baltimore fra 1999 til 2007.
Martin Lundby
Martin Sleire Lundby (født 20. mai 1986) er en norsk fotballdommer fra Bøverbru på Toten. Han representerer Bøverbru Idrettslag og ble av Norges Fotballforbund satt opp til å dømme 1. divisjon fotball for herrer fra sesongen 2007. Før det har han vært assistentdommer og dømt en rekke kamper i 2. divisjon fotball for herrer. Han har siden dømt 3 seriekamper i 1. divisjon og forsatt noen kamper i 2. divisjon. Lundby debuterte som Tippeligadommer i 2013 og dømte kampen mellom Molde og Start som ble spilt søndag 10. november. Til dags dato, 8. februar 2017, har han dømt 33 kamper i Tippeligaen 2014. Han er en av norges sju offisielle FIFA-dommere, og ble utnevnt av dommersjef Terje Hauge den 11. desember 2015.
Bergsfjord kraftverk
Kraftverket utnytter fallet på 86 meter fra inntaksmagasinet i Bergsfjordvatnet til fjordnivå. Kraftverket har et nedbørfelt på 15,88 km². Eier er Ymber.
Et av de første kraftverkene i Finnmark ble bygd her i 1917. Det ble brent under andre verdenskrig. Et nytt kraftverk ble bygget i 1959 av A/L Bergsfjord Kraftlag, som i 1969/70 ble innlemmet i Nord-Troms kraftlag.
Installert effekt er 1,1 MW. Årsproduksjon er 4 GWh.
Deval Patrick
Deval Laurdine Patrick (født 31. juli 1956) er en amerikansk politiker for Det demokratiske parti. Han var guvernør i delstaten Massachusetts, fra januar 2007 til januar 2015. Han kunngjorde sitt kandiatur i primærvalgene før presidentvalget i USA 2020 den 14. november 2019, men trakk seg på grunn av manglende oppslutning 12. februar 2020.
SpareBank 1 Sørøst-Norge
SpareBank 1 Sørøst-Norge er en sparebank som dekker Buskerud i Viken samt hele Vestfold og Telemark. Den er medlem i Sparebank 1-alliansen og medeier i Sparebank 1 Gruppen gjennom Samarbeidende Sparebanker (SamSpar).
Banken har forretningsadresse i Sandefjord samt kontorer i Bamble, Bø i Telemark, Drammen, Holmestrand, Hokksund, Horten, Kongsberg, Larvik, Lier, Lunde, Notodden, Nøtterøy, Porsgrunn, Sandefjord, Skien, Stathelle, Tønsberg, Ulefoss,Vikersund og Åmot (Modum)
Banken ble til 1. juni 2021 som et resultat av fusjonen mellom SpareBank 1 BV og SpareBank 1 Telemark.
Fylkesvei 26
Fylkesvei 26 (Fv26) går mellom riksgrensen mot Sverige i Trysil og Tolga.
SpareBank 1 Sørøst-Norge
1. april 2022 ble SpareBank 1 Modum og SpareBank 1 Sørøst-Norge fusjonert til SpareBank 1 Sørøst-Norge.
Fylkesvei 26
Veien passerer Trysil med sine skianlegg, Femunden – Norges tredje største innsjø, før den ender på Tolga.
Historikk
Før strekningen mellom Tolga og Øversjødalen ble oppgradert var veien mellom Os og Sømådal del av veien, i dag fylkesvei 28.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Erstattet av riksvei 25 Østre Trysilvegen
Subprime
Subprimelån (også kjent som bare subprime) beskriver praksisen med å gi lån til låntagere som ikke kvalifiserer for de beste lånerentene på grunn av deres dårlige kreditthistorie.
Subprimelån er finansielt risikofylt for både långivere og -tagere på grunn av kombinasjonen høy lånerente, dårlig kreditthistorie og den ustabile finansielle situasjonen til subprime-låntagere.
I norskspråklig sammenheng ble ordet subprime brukt for første gang i mediene den 26. februar 2007 av Dagens Næringsliv. Ordet ble utpekt som «årets finansord» av E24 i 2007.
Det finnes ingen offisiell kredittprofil som definerer en subprime-låntager, men i USA har de fleste en kredittscore på under 620.
I Norge var snitt kredittscore 640 i 2019.
Synnøve Solbakken
Synnøve Solbakken er en bondefortelling av Bjørnstjerne Bjørnson, utgitt i 1857. Den regnes som hans debut. Fortellingen ble først trykket i Illustreret Folkeblad og utgitt i bokform av Johan Dahl samme år.
Hovedpersonene er Torbjørn Granlien og Synnøve Solbakken. Torbjørn bor på Granlien, som ligger i skyggen, og Synnøve Solbakken bor på Solbakken, der det alltid er sol. I Granlislekten heter eldstesønnene Torbjørn og Sæmund, annenhver gang. Det går alltid bra med dem som heter Sæmund, og dårlig med dem som heter Torbjørn. Torbjørns far, Sæmund, prøver å stagge Torbjørns ville natur ved å være streng og sette Torbjørn i hardt fysisk arbeid. Boka handler om Torbjørns kamp for å få Synnøve Solbakken, hans reise fra skyggesiden til solsiden. Synnøve er også forelsket i Torbjørn, men hennes foreldre, først og fremst moren, syns ikke at Torbjørn er god nok for henne. Til slutt beviser Torbjørn at han har forandret seg ved å tilgi en mann som hadde knivstukket ham, så han nesten døde. Fortellingen slutter med at Torbjørn endelig står på Solbakken og ser over på Granlien.
Fritt akademia
Fritt akademia var en aksjon og et nettverk i perioden 2003-2005 av organisasjoner som mobiliserte studenter og ansatte ved norske universiteter og høyskoler mot det som ble oppfattet som angrep på tradisjonelle akademiske friheter da regjeringen Bondevik II la fram ny lov om universiteter og høgskoler for Stortinget våren 2005. Lovforslaget var et resultat av Ryssdal-utvalgets innstilling. Aksjonen ble lagt ned etter at loven ble vedtatt og aksjonens hovedmål ble nådd.
24. september 2003 ble et professoropprop for uavhengige universiteter og fri forskning overrakt daværende statsråd Kristin Clemet sammen med underskrifter fra 4 300 ansatte i sektoren. De fire professorene som stod for overrekkelsen, Geir Ellingsrud, Astrid Nøklebye Heiberg, Henning Jakhelln og Ole Didrik Lærum, tok seinere initiativ til Vox Academica, som siden støttet Fritt akademia i en landsomfattende markering i Universitetets Aula i Oslo og et fakkeltog til Stortinget 26. januar 2005.
Hovedparoler
Fritt akademias hovedparoler var
Organisasjoner tilknyttet Fritt akademia
En rekke faglige interesseorganisasjoner, foreninger og partigrupperinger støttet Fritt akademia. Disse var
VM i skiskyting 1963
Det '''5. verdensmesterskapet i skiskyting''' ble arrangert i 1963 i Seefeld (Tirol) i Østerrike.
Broadcasting House
Broadcasting House («kringkastingshuset») er hovedkvarteret til BBC og ligger ved Portland Place i London. Det huser BBC Radio 2, Radio 3, Radio 4, 6 Music og BBC 7.
Bygningen ble åpnet 14. mai 1932 og er fredet. Foran bygningen står Eric Gills statuer av «Prospero» og «Ariel» fra Shakespeares The Tempest.
For tiden undergår komplekset en omfattende renovering og utbygging, som skal være ferdig i 2011. Da skal Broadcasting House også bli sete for BBC News (både radio og fjernsyn; nå i BBC Television Centre), BBC Radio og BBC World Service (nå i Bush House). I forbindelse med renoveringen ble to tilbygg fra etterkrigstiden revet i 2005, og samtidig ble en ny bygning ferdigstilt.
366 Vincentina
366 Vincentina er en hovedbelteasteroide og et medlem av asteroidefamilien Vincentina. Den ble oppdaga den 21. mars 1893 av Auguste Charlois fra Observatoire de Nice i Nice. Den er oppkalt etter den italienske astronomen Vincenzo Cerulli.
Gert Fredriksson
Gert Fredriksson (født 21. november 1919 i Nyköping, død 5. juli 2006 i Nyköping) var en svensk padler og er Sveriges mestvinnende olympiautøvere gjennom tidene.
Gert Fredriksson vant totalt seks olympiske gullmedaljer i fire olympiske leker og er den eneste svensken som har blitt olympisk mester i fire OL. Han vant også 7 VM-gull og i 1949 ble han tildelt Svenska Dagbladets gullmedalje.
Håkon Didriksen
Han har spilt bass siden 1990 og har vært med i flere metal-band, som bl.a: Vanaheim, Black Comedy og Metadox.
Liste over Warped Tour-artister
Warped Tour er en musikk- og ekstremsportturné, som har turnert i USA og Canada siden 1995. Denne listen er over band som har opptrådt på turnéen siden 2004.
2007
(Bekreftet av warpedtour.com)
2008
(Bekreftet av warpedtour.com)
2009
(Bekreftet av warpedtour.com)
Zabol (provins)
Zabol (eller Zabul) er en av 34 provinser i Afghanistan.
Peter Naur
Peter Naur (født 25. oktober 1928, død 3. januar 2016 ) var en dansk pionér innen informatikk, og mottaker av Turing-prisen. Han er best kjent for sine bidrag til Backus–Naur-notasjon og programmeringsspråket Algol 60.
Naur begynte sin karriere som astronom, hvor han tok sin filosofiske doktorgrad i 1957. Hans første møter med datamaskiner gjorde at han endret karriere. Fra 1959 til 1969 var han ansatt ved Regnecentralen, den danske databehandlingssentralen, samtidig som han foreleste ved Niels Bohr-instituttet og Danmarks Tekniske Universitet. Fra 1969 til 1998 var Naur professor i informatikk ved Københavns Universitet.
Allan Johansson
Allan Johansson (egentlig Knut Allan Johansson, født 17. februar 1919 i Vasastaden i Stockholm, død 9. november 1991 i Solna) var en svensk pianist, komponist, kapellmester og sanger.
Johansson spilte med Lulle Ellboj, Thore Ehrling og Gösta Törner før han dannet eget orkester i 1946. Han var medlem av sanggruppen Flickery Flies i 18 år fra 1946 og kapellmester i Knäppupprevyene i ni år fra 1952. I årene 1953-1972 var han gift med Brita Borg.
Parvan (provins)
Parvan-provinsen er en av 34 provinser i Afghanistan. Den ligger øst i landet. Administrasjonssenteret er Charikat. Andre steder er Ghorband, Shenwari, Bagram, Koh-i-Safi, Jabal Saraj, Surkh-Parsa, and Shekh-Ali. Abdul Basir Salangi er guvernør i provinsen siden 6. mai 2009.
Scatec Innovation
Scatec Innovation AS (kort for Scandinavian Advanced Technology) er et norsk selskap som fokuserer på industrielle forretningsprosjekt. Selskapet het tidligere Scatec.
Selskapet er grunnlagt av REC-gründeren Alf Bjørseth. Før REC gikk på børs i 2006 forlot Bjørseth ledelsen og solgte sin andel i selskapet til institusjonelle investorer. Han realiserte verdier på nærmere en milliard kroner, kapital som ble skutt inn i hans private utviklingsselskap og inkubator Scatec. Selskapet har en rekke tunge industriprosjekter under utvikling, deriblant Norsun, Norsk Titanium, n-Tec (nano-karbonrør), Thor Energy (neste generasjons kjernekraft), ScanWind mfl. Flere av prosjektene er etablert i samarbeid med andre norske stor-konsern, f.eks. Norsk Hydro (Norsun), Statoil og Statkraft (Thor Energi).
367 Amicitia
367 Amicitia er en hovedbelteasteroide. Den ble oppdaga den 19. mai 1893 av Auguste Charlois fra Observatoire de Nice i Nice. Navnet betyr vennskap på latin.
Grevskapet Ravensberg
Grevskapet Ravensberg (tysk: Grafschaft Ravensberg) var et grevskap som eksisterte innenfor det tysk-romerske rike fra 1140-årene til 1807. Staten var beliggende i den nederrhinsk-westfaliske rikskrets med byen Bielefeld som sete.
Ildhale
Yngre individer har hvit tipp på ryggfinnen, denne forsvinner med alderen og fisken blir helsvart med rød halefinne. Svartfargen blir litt blassere på gamle individ.
Haplogynae
Anatomi
Gruppen er karakterisert ved at hunnene har enkle kjønnsorganer, med en enkel kjønnsåpning og en felles parings- og eggleggingskanal. Hannens paringorganer (omdannede pedipalper) er også forholdsvis enkle. Haplogynae er små til middelsstore edderkopper. Edderkoppene i denne gruppen kan kjennes på at de bare har seks øyne, med unntak av noen få som har åtte, fire, to eller ingen øyne.
Levevis
Haplogynae er alle rovdyr som lammer byttet med gift, men utover dette viser de stor variasjon i levesett. Disse edderkoppene lager gjerne forholdsvis uryddige fangstnett som bytter mer eller mindre snubler inn i.
Systematisk inndeling
Slektskapsforholdene mellom edderkoppene er – gjengitt i hierarkisk skrivemåte – som følger:
Ildhale
Akvaristikk
Ildhalen har oppsiktsvekkende farger og kan lett innta hovedrollen i ethvert akvarium. Denne fisken er territoriehevdende og aggressiv. De har lav toleranse for artsfrender, ikke bare andre ildhaler, men også andre arter i Epalzeorhynchos-familien, men kan holdes i selskapsakvarier hvis man velger ut de andre artene med omtanke. I et stort akvarium kan det gå bra med flere ildhaler om man kjøper en gruppe unge fisk og lar dem vokse opp sammen. Men da bør man være obs på tegn til trøbbel, og gripe inn og skille fisken om det blir for mye slåssing.
Fylkesvei 699 (andre betydninger)
I Norge finnes fylkesvei 699 i de følgende fylkene:
Ildhale
Akvaristikk
Den foretrekker en pH på mellom 6,5 og 7,5 og en temperatur mellom 22 og 24 °C. Den kan bli opp til 17 cm lang, og lever opptil 15 år.
I handelen finnes en lignende art, Epalzeorhynchos frenatum, den omtales som rød-finnet hai, da alle finnene er røde og ikke bare halefinnen. Denne arten har ikke like mørk farge på kroppen, i godt lys er den grønn-brun. I haleroten er det en sort flekk.
Mordet på Adam Walsh
Mordet på Adam Walsh sikter til bortføringen og drapet på seks år gamle Adam Walsh (f. 1974, d. 1981) i USA. Gutten ble bortført fra et Sears-stormagasin beliggende i Hollywood Mall i Hollywood i Florida den 27. juli 1981, og senere funnet myrdet. Drapet fikk nasjonal publisitet i USA, og hans far John Walsh ble senere en talsmann for voldskriminalitetens ofre og vert for tv-programmet America's Most Wanted.
Kommunikasjonsradio
Radiosamband eller kommunikasjonsradio er et samlebegrep for radioer som både kan sende og motta en melding.
Mordet på Adam Walsh
Den dømte seriemorderen Ottis Toole tilstod drapet på gutten, men ble aldri stilt for retten for denne forbrytelsen. Selv om det aldri har blitt fremlagt bevis, ble saken avsluttet av Politiet den 16. desember 2008, da de var fornøyd med at Toole var morderen som drepte Adam Walsh. Ottis Toole døde av leversvikt den 15. september 1996.
Kommunikasjonsradio
Radioene brukes som samband mellom en mindre gruppe brukere med felles behov for samband. Dette kan være radioamatører, politi, ambulanser, leger, hjelpekorps, brannkorps, elektrisitetsverksmontører, drosjer, busser, trikker, lastebiler, anleggsmaskiner, brøytemaskiner, fly, skip, fritidsbåter, jegere, skogsarbeidere og andre.
Radioene brukes i nett for landsdekkende eller internasjonale systemer som flyradio, maritim VHF, politiradio og helseradionett. De kan også brukes av en liten gruppe med konsesjon på egen kanal for internt radiosamband for et firma eller en bransje. Eksempler på dette er maskinentreprenører, budfirmaer, sikringsradio for skogsarbeidere og jaktradio.
Privatradio
Privatradio (også kalt walkietalkie) på 27 MHz og 440 MHz er billige konsesjonsfrie radioer med begrenset sendereffekt til 500 mW beregnet på privat bruk. På 1970- og 1980-tallet ble walkietalkie begrepet brukt om alle radioer på 27 MHz båndet, både for håndapparater, mobilapparater og stasjonære radioer. Da var disse radioene en billig og enkel kommunikasjon lokalt mellom hjem, bil og båt. Da var det en enkel konsesjon for 27 MHz båndet uten krav til teoretisk prøve. Selv om konsesjonen var beregnet for bruk innen en familie eller liten privat gruppe ble de mye brukt blant ukjente med pseudonymer som kallenavn. Da mobiltelefoner ble vanligere på slutten av 80-tallet ble bruken av dette båndet betydelig mindre.
Håndapparater, mobilapparater, stasjonær radio, basestasjonsapparat
Håndapparater er små håndholdte enheter med innebygget batteri, antenne, mikrofon, høyttaler, display for kanalvalg, frekvensvalg og oppkallsinformasjon. De er egnet til bruk for personer som går fritt omkring unna kjøretøy og hus, og som trenger forbindelse på det aktuelle radionettet også når de er unna fastmonterte apparater. Et håndapparat kan gjerne festes i et belte eller bæres i en lomme.
Mobilapparater er beregnet til fast montering i biler, båter eller fly. De har tilkobling til utvendig antenne og strømforskyning (oftest 12V likestrøm). De kan ha innvendig høyttaler.
Et baseapparat kan være en sender/mottaker for montering i hus med tilkobling til lysnettet og med antenne høyt på bygningen med en antennekabel/radiolinje som forbindelse mellom antennen og radioen. Mobilapparat og baseapparat vil ofte ha en separat håndholdt mikrofon.
Håndapparater, mobilapparater og baseapparat har ofte tilkoblingsmulighet for utvendig mikrofon, høyttaler, hodetelefonsett eller og betjeningsenhet.
Basestasjoner er sendere/ mottakere plassert i lang avstand fra en eventuell betjeningsenhet, gjerne med tilkobling over telefonlinje eller fast oppkoblede linjer. Disse apparatene har oftest kun tilkobling til antenne, strøm, og en linje som kan være telefonlinje. De mangler oftest tilkobling til display, mikrofon og høyttaler. Basestasjonen kan ofte være tilkoblet telefonnettet med et telefonoverdrag.
Fylkesvei 425
Fylkesvei 425 er en kort forbindelsesvei mellom europavei 39 og Sandane lufthamn, Anda i Gloppen kommune.
Frem til 2019 hadde veien betegnelsen fylkesvei 699 (Sogn og Fjordane).
Konrad Sundlo
Konrad Sundlo (født 1. januar 1881 i Kristiansand, død 25. mai 1965 på Nesøya, Asker) var en norsk offiser og politiker i Nasjonal Samling (NS) før og under andre verdenskrig. Fra 1933 var han oberst og sjef for Hålogaland Infanteriregiment nr. 15 med hovedkvarter i Narvik. Denne stillingen hadde han også ved krigsutbruddet 9. april 1940. Han ble senere sjef for Hirden under Quisling og NS-utnevnt fylkesmann i Oslo og Akershus og senere i Sogn og Fjordane. Under landssvikoppgjøret etter krigen ble Sundlo dømt til livsvarig fengsel, men ble løslatt i 1952.
Hans bror var Halfdan Sundlo.